טומס קרונר

טקסט=[[קובץ:Thomas Kroner 35X50 cm.jpg|ממוזער|ציור של טומס קרונר טכניקה מעורבת, דיו עטי לבד וצבעי גואש על גבי נייר, 35*50 ס"מ.]]|ממוזער|טומס קרונר, דמויות, טכניקה מעורבת על נייר, שנות ה-70
טומס קורנר (בגרמנית: Thomas Kroner; 11 בדצמבר 1909 – 1992) היה צייר ישראלי אקספרסיוניסטי, יליד גרמניה.

 ביוגרפיה 
קרונר נולד במינכן בשנת 1909 למשפחה יהודית מתבוללת. אביו קורט קרונר (1929-1885 Kurt Kroner; גר', אנ'), היה פסל מוכר ואמו אלה (1942-1885 Ella Amalie Beherendt) הייתה ציירת. בשנת 1912 עברה המשפחה לברלין וטומס למד בגמנסיה הריאלית ע"ש פלק. בשנת 1928 הוא עבר לדרזדן ולמד שם באקדמיה לאמנות שימושית. עם פטירתו הפתאומית של אביו בשנת 1929 חזר טומס לברלין ולמד סמסטר בטכניון שרלוטנבורג. הוא עבר לשטוטגרט ולמד במשך שנתיים אדריכלות בבית הספר הטכני הגבוה בעיר. בסוף 1932 החל לעבוד אצל צייר תפאורות הבמה עבור תיאטרון האמנים הגרמני בברלין .ראיון קורות חיים עם תומאס קרונר, 8.3.1962, ארכיון בית השיטה, תיק קרונרקטלוג תערוכה במשכן לאמנות עין חרוד 1986 בסתיו 1934 הצטרף המנחה לתיאטרון הממלכתי הגרמני, אשר שרת כבר את המפלגה הנאצית וקרונר נאלץ להפסיק את עבודתו שם. בשנים 1934–1937 היה בהכשרה חקלאית בחוות של החלוץ בגרמניה.כרטיס חבר בקיבוץ המאוחד, ארכיון תל יוסףנוידורף ליד ברלין, וינקלהוף ליד הבודנסה, בשלזיה עילית אצל איכרים ובקרבת אוגסבורג. (ראה הערה 1 ארכיון בית השיטה) קרונר עלה לארץ בשנת 1938כרטיס חבר בקיבוץ המאוחד, ארכיון תל יוסף. בראיון בבית השיטה מציין את התאריך 1.1.1938 והצטרף לקיבוץ תל יוסף. בסוף 194010.11.1940, כרטיס חבר בקיבוץ המאוחד, ארכיון תל יוסף התגייס לצבא הבריטי ושרת בו עד 1946. כשחזר לקיבוץ עבד בענפים שונים ללא קביעות. במלחמת העצמאות לחם בקרבות הגלבוע ובהגנה האזורית. בשנת 1952, בזמן הפילוג בקיבוץ המאוחד עבר לקיבוץ בית השיטה. רק בשנת 1956 התחיל טומס לצייר, ובשנת 1962 הוצגו ציוריו לראשונה בגלריה בירושלים.מרים טל, הפועל הצעיר, 19.2.1963 בשנות החמישים הוא הרבה לנסוע לירושלים כדי לטפל באוסף הפסלים של אביו, שאמו העבירה לבצלאל עוד לפני המלחמה. בשנות השבעים עבר טומס לגור בירושלים. הוא ראה בהן את השנים המאושרות בחייו,ראיון עם שורי מיינרט, 1975, ארכיון בית השיטה, תיק טומס קרונר אם כי אנשים שפגשו בו חשבו שהוא חסר בית וקנו את ציוריו כדי לתמוך בו כלכלית. כשחלה, נסעו חברים מהקיבוץ והחזירו אותו לבית השיטה, ושם חי עד מותו בשנת 1992.

טומס היה אדם בודד, מעולם לא הקים משפחה, וחייו בקיבוץ היו בשוליים החברתיים. הוא היה רחב אופקים, מעמיק ומתעניין– אולם לא התאים באופיו לרוח היישוב שדגל בעבודה יצרנית ובתרומה לקהילה. לא היה לו מקום עבודה קבוע, אך הוא זכה להכרה כאמן, והיה מיודד עם אמנים אחרים בקיבוץ, בעיקר עם האדריכל שמואל ביקלס.ראיון עם טומס אחרי פטירתו של ביקלס, 14.4.1975, רשם מנחם אורן, ארכיון בית השיטה, תיק טומס קרונר"על מילק ועל אמנות", עלון בית השיטה "שיטים", 15.5.1975 בתל אביב, חיפה וירושלים היו לו ידידים מעולם האמנות הישראלית. אורי ליפשיץ קנה עבודות שלו, הצייר יוסל ברגנר היה אחד המכרים הקרובים ואף הוא ציין שרכש מקרונר עבודות שלו, בין השאר כדי לתמוך בו כלכלית. ברגנר כתב פרק שלם על קרונר בספרו "עיקר שכחתי" והציג בבית השיטה את אוסף העבודות של טומס שרכש במהלך השנים.

 עבודתו האמנותית 
רב העבודה של קרונר היא רישומים ע"ג נייר או קרטון. הוא כמעט לא עבד בצבעי שמן. כלי הרישום העיקרי שלו היה עטים שחורים, דיו או עטי לבד, לעיתים הוסיף כתמי צבע בגואש או בצבעי מים. סגנונו האמנותי הושפע מהאקספרסיוניזם הגרמני,מרים טל בעלון התערוכה בדרך, בגלריה רנה, 1964 אך היה לו קו ייחודי ואופייני שאינו דומה לאמנים אחרים. באופן כמעט בלעדי היה מרוכז בדמות האדם, כיחיד או בקבוצה. לעיתים נראו בציור גם חתול או כלב. הרישום שלו ניסה להתחקות אחר נפש האדם ולא לתאר בקו ריאליסטי את תווי הפנים. הוא אהב לצייר זקנים וילדים, בעיקר בעת נסיעות באוטובוס בירושלים, או תוך ישיבה על ספסל בתחנה המרכזית. בקיבוץ הוא הרבה לצייר חברים וילדים, ולחלק בנדיבות את עבודותיו לכל חבר ומכר. לעיתים נדירות ביותר רשם על גבי הדף את שם האדם או כותרת כלשהי לעבודה. חתימה ותאריך הופיעו בצורה לא עקבית. גם התערוכות שלו לא זכו לשמות מיוחדים, על פי רוב רק תיאור כללי כגון "רישומים", או "עבודות חדשות". אין יצירה אחת משמעותית שתכניס את קרונר לקאנון הישראלי, אך התבוננות במגוון עבודות רב יאפשר לצופה להבין את ייחודו של האמן ולזהות "כתב יד" אמנותי מובהק.

בעשור האחרון לחייו חווה קרונר אירוע מוחי שגרם לשיתוק בצידו הימני. הוא עבר לצייר ביד שמאל, ובהתאמה נעשה הקו שלו עוד יותר מקוטע והדמויות מופשטות. אבל הדחף האמנותי ליצור רק התחזק והוא יצר מאות רישומים בשנים אלו.

 דברי המבקרים 
הצייר מרדכי ארדון כתב כי ככל שנכנסים אל סוד היצירות של קרונר, כך הן נעשות מרשימות יותר. מתגלה בהן עולם של כנות ואמת, "עולם של ערכים פנימיים היקרים לאדם המסוגר והמתבודד".קטלוג תערוכה בגלריה רנה ירושלים, 1962 המבקרת מרים טל ראתה ביצירתו "מראה לדור, דור אומלל, מעונה, מחפש, מתייאש וצמא חיים",מרים טל, אורות, ירושלים 4.1969 היא מוסיפה באותו מקום וכותבת כי ציוריו מזכירים את סגנון הציור האקספרסיוניסטי של מיטב הציירים הגרמנים של שנות העשרים והשלושים, אלא שקרונר דומה וגם שונה "שכן יש בו יסוד אישי משלו". נעמי בנצור במעריב כותבת כי הטשטוש המכוון מעניק לדמויות מימד אנושי– כללי ומעמיד אותם מעבר לתחומי מקום וזמן.נעמי בנצור, מעריב, 24.11.1972

 משפחה 
האב קורט קרונר היה פסל מוכר בגרמניה, חניך של אסכולת רודן בפאריס. הוא פיסל דמויות אדם ביציקות ובסיתות אבן. נערכו לו תערוכות בגרמניה וחלק מפסליו הוצבו במקומות ציבוריים. בגלל מותו הפתאומי בגיל 42, ועקב עליית הנאצים לשלטון, ניסתה רעייתו אלה להעביר חלק מהם לארץ ישראל, בכוונה שיוצגו באוסף בצלאל. היא ביקרה בארץ בשנים 1935–1936 אך חזרה לגרמניה ונלכדה שם עד מותה במחנה ריכוז בשנת 1942. מספר מצומצם מעבודותיו נמצא באוסף המשכן לאמנות עין חרוד.

אחותו היחידה דורותיאה (דודו) קרונר (2006-1912) הייתה אף היא אמנית, ציירת וקרמיקאית. היא הצטרפה אל טומס וניסתה לחיות בקיבוץ בשנות החמישים, אך חזרה לגרמניה ופעלה בשטוטגרט עד מותה.

יצירותיהם של קורט, טומס ודודו הוצגו ביחד במספר תערוכות בישראל.

 עזבון 
העזבון האמנותי של קרונר מנוהל על ידי הגלריסטית טובה אוסמן.

 טומס או תומאס 
לאורך כל שנותיו חתם טומס את שמו בט' אך התעתיק הנכון מהשם הלטיני הוא תומאס. המקורות השונים מרבים לערבב בין שתי צורות הכתיב, ובמקרים רבים הוא מופיע כתומס קרונר.

 תערוכות יחיד 
 1962 אנשים, גלריה רנה, רחוב שלומציון, ירושלים. (כתבה של מרים טל (אנג') בג'רוזלם פוסט, 28.12.1962 )
 1964 בדרך, Wandering ציורי גואש ורישומים, גלריה רנה, ירושלים (קטלוג)
 1967 טומס קרונר, גלריה אורית, שדרות רוטשילד 103, תל אביב. דברי פתיחה מרים טל
 1968 טומס קרונר ציורים, קורט קרונר פסלים, גלריה נורה, ירושלים
 1970 טומס קרונר, גלריה בינט, תל אביב (מאמר של אמנון ברזל, "הארץ" 25.12.1970)
 1971 טומס קרונר רישומים, הגלריה הקטנה, ירושלים
 1973 טומס קרונר, רישומים וציורים, גלריה אנגל, ירושלים
 1976 רישומים. גלריה גידא, ירושלים (מאמר של מרים טל בידיעות אחרונות 26.2.1976)
 1977 טומס קרונר רישומים, הגלריה הקטנה, ירושלים
 1986 קרונר: קורט, טומס, דודו, משכן לאמנות עין חרוד, אוצרת גליה בר אור (קטלוג)
 1989 תומאס קרונר, עבודות חדשות, בצלאל אקדמיה לאמנות, גלריית המחלקה לאמנות (מאיר רונן, ג'רוזלם פוסט 15.12.1989)
 1990 דודו וטומס קרונר רישומים וציורים, קורט קרונר פסלים, גלריה נורה ירושלים (מאמר של מאיר רונן, ג'רוזלם פוסט 12.1.1990 עמ' 12)
 1993 טומס קרונר ציורים, מאוספו הפרטי של יוסל ברגנר, גלריה המרח"ב, בית השיטה
 2010 טומס קרונר, גלריה טובה אוסמן, בן יהודה 100, תל אביב
 2013 טומס קרונר, עבודות נייר, גלריה טובה אוסמן, תל אביב
2024 תערוכת רישומים + השקת ספר, גלריה טובה אוסמן, תל אביב

 תערוכות קבוצתיות (מבחר) 
 1995 עבודות נייר: הופשטטר, ינקו, קרונר. גלריה טובה אוסמן, בן יהודה 100, תל אביב
 1997 תזמור ציורים לכלל תערוכה מנגנת, הסדנה החדשה לאמנות, ראשון לציון. אוצר קובי הראל
 2003 פנים מול פנים, דמויות ודיוקנאות. גלריה נורה, ירושלים
 2007 דמיון– תערוכת אמנות ישראלית, בנין ההנהלה הראשית של בנק הפועלים, תל אביב
 2011 אמנות הדיוקן, גלריה נורה ירושלים
 2017 שתיים ואחד, פרק ב'. מלכה שפיגל נוימן, אורנה שניאורסון פסקל, טומס קרונר, גלריה טובה אוסמן, תל אביב
 2017 עיניים אל תרדפו אותי, יאיר גלריה לאמנות, תל אביב
 2020 שמש בשעה שאיננה, טומס קרונר וחן שיש, גלריה טובה אוסמן, תל אביב
 2022 "דור לדור ישבח מעשיך", טומס קרונר, שמעון אבני, שרון רשב"ם, סדנה לאמנות יבנה

 קישורים חיצוניים 
 טומס קרונר ב-מרכז המידע לאמנות ישראלית, מוזיאון ישראל (רשימת תערוכות וצילומי קטלוגים)
 טומס קרונר ב-אתר בית השיטה (כולל גלריה של ציורים)
 טומס קרונר ב-אתר יזכור של קיבוץ בית השיטה
 המחסן של גדעון עפרת, טומס קרונר, 11 בדצמבר 2022


 קריאה נוספת 
 טובה אוסמן, טומס קרונר | 1909-1992 הוצאת גלריה אוסמן, תל אביב, 2024 (כולל קטלוג גדול של יצירות)
 יוסל ברגנר, (רשמה רות בונדי) עיקר שכחתי: מסעות ומעשיות, ביוגרפיות הד ארצי, 1996, עמ' 137–139
 תמוז, לויטה, עפרת, סיפורה של אמנות ישראל, מסדה תל אביב, 1980, עמ' 122

 הערות שוליים 

קטגוריה:אישים הקבורים בבית השיטה
קטגוריה:בית השיטה: אישים
קטגוריה:ישראלים ילידי גרמניה
קטגוריה:ציירים ישראלים
קטגוריה:תל יוסף: אישים
קטגוריה:ישראלים שנולדו ב-1909
קטגוריה:ישראלים שנפטרו ב-1992